Dôvodová správa

Vláda SR uznesením č. 248/2001 z 15.3.2001 uložila ministrovi školstva posúdiť opodstatnenosť Fondu detí a mládeže a predložiť na rokovanie vlády SR návrh ďalšieho postupu. Ministerstvo školstva pripravilo zákon o likvidácii FDaM. Po vyrovnaní záväzkov Fond detí a mládeže vstúpi do likvidácie a likvidačný zostatok (zisk) bude opäť prevedený na Nadáciu mládeže Slovenska. V súvislosti s likvidáciou Fondu detí a mládeže predkladá Rada Fondu detí a mládeže návrh na prevod akcií a.s. Hotely mládeže Slovakia na Nadáciu mládeže Slovenska. Ide o posledný majetok štátu v správe Fondu detí a mládeže ktorý bol plánovaný na prevod do Nadácie mládeže Slovenska.
Spôsob prevodu akcií Hotelov mládeže Slovakia a.s., ktoré sú v správe Fondu detí         a mládeže mimo obvyklého hospodárenia podľa  §6 ods.4 zákona č. 189/1993 Z. z. predpokladá, že Fond detí a mládeže prevádzané akcie na plnenie svojich úloh nepotrebuje, z dôvodu predpokladaného zániku v roku 2002. Vláda Slovenskej republiky udeľuje súhlas na prevod akcií podľa § 45 zákona č.92/1991 Zb. 
Vo Fonde detí a mládeže ostane iba majetok určený na vysporiadanie záväzkov (prípadný zisk z likvidačného zostatku bude podľa návrhu MŠ SR opäť prevedený na Nadáciu mládeže Slovenska). Fond detí a mládeže tak môže vstúpiť do likvidácie.